
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/62/2015

Nr. 4c-12/63/2015
	                       Bucureşti, 16.03.2016 

                          PL.x. 22/2016

PL.x. 23/2016


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind modificarea şi completarea art. 10 din Ordonanţa de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.22/2016) şi a proiectului de Lege privind modificarea şi completarea Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.23/2016), trimise cu adresa nr. PLx.22/2016  din 15 februarie 2016 şi înregistrat cu nr. 4c-12/62 din 16 februarie 2016, respectiv adresa nr. PLx.23/2016  din 15 februarie 2016 şi înregistrat cu nr. 4c-12/63 din 16 februarie 2016. 


În raport cu obiectul şi conţinutul său, proiectele de lege fac parte din categoria legilor ordinare.

Preşedinte,

Ion MOCIOALCĂ

Parlamentul României

Camera DeputaţiloR                                          
	Comisia pentru apărare, 

ordine publică şi siguranţă naţională

Nr. 4c-12/62/2015

Nr. 4c-12/63/2015
	Bucureşti, 16.03.2016                                                                                                           

              
                                                                     PL.x.22/2016

PL.x. 23/2016 


RAPORT
asupra proiectului de Lege privind modificarea şi completarea art. 10 din Ordonanţa de urgenţă a Guvernului
nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.22/2016) şi a proiectului de Lege privind modificarea şi completarea Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.23/2016)
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu: 

- proiectul de Lege privind modificarea şi completarea art.10 din Ordonanţa de urgenţă a Guvernului nr.82 din 25 octombrie 2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, trimis cu adresa nr. PLx.22/2016  din 15 februarie 2016 şi înregistrat cu nr. 4c-12/62 din 16 februarie 2016;

- proiectul de Lege privind modificarea şi completarea Ordonanţei de urgenţă a Guvernului nr.82 din 25 octombrie 2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, trimis cu adresa nr. PLx.23/2016  din 15 februarie 2016 şi înregistrat cu nr. 4c-12/63 din 16 februarie 2016. 

2. Potrivit prevederilor art. 68 alin. (1) din Regulamentul Camerei Deputaţilor, republicat, Comisia întocmeşte un singur raport asupra iniţiativelor legislative menţionate mai sus, acestea având acelaşi obiect de reglementare. 
3. În cadrul dezbaterilor, membrii Comisiei au constatat următoarele:

PLx 22/2016
Proiectul de Lege are ca obiect de reglementare atribuirea calităţii de ”veteran” şi participanţilor la misiuni militare desfăşurate în afara României anterior anului 1990. 

Iniţiativa legislativă a fost avizată favorabil de către Consiliul Legislativ, cu observaţii şi propuneri, cu avizul nr. 608/09.11.2015.

Comisia pentru muncă şi protecţie socială cu nr. 4c-12/135  din 8.03. 2016, a avizat favorabil proiectul de lege.

Comisia pentru egalitate de şanse pentru femei şi bărbaţi cu nr. 780 din 2 martie 2016, a avizat favorabil proiectul de lege. 

Comisia juridică, de disciplină şi imunităţi, cu nr. PLx 23 din 1.03.2016, a avizat favorabil proiectul de lege. 

Proiectul de lege a fost adoptat de Senat în şedinţa din data de 09 februarie 2016. 

PLx.23/2016
Proiectul de Lege are ca obiect de reglementare extinderea cadrului legislativ pentru suplimentarea unor drepturi acordate personalului armatei rănit şi familiei acestuia. 
Proiectul de Lege a fost avizat favorabil de către Consiliul Legislativ, cu observaţii şi propuneri, cu avizul nr. 653/07.12.2015.

Comisia pentru muncă şi protecţie socială cu nr. 4c-7/136 din 8 martie 2016, a avizat faborabil proiectul de lege. 

Comisia pentru egalitate de şanse pentru femei şi bărbaţi cu nr. 4c-17/781 din 2 martie 2016, a avizat favorabil proiectul de lege. 

Proiectul de lege a fost adoptat de Senat în şedinţa din data de 09 februarie 2016. 

2. Iniţiativele legislative fac parte din categoria legilor ordinare, potrivit prevederilor art. 75 alin. (1)  din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna secretar de stat Otilia Sava din partea Ministerului Apărării Naţionale
4. La lucrări au fost prezenţi 20 deputaţi din totalul de 27 membri ai Comisiei.

5. Potrivit art. 75 din Constituţia României, republicată, şi a art. 86 din Regulamentul Camerei Deputaţilor, republicat,  Camera Deputaţilor este Cameră decizională.

În şedinţa din 15 martie 2016, membrii Comisiei au hotărât, cu unanimitate de voturi pentru, să solicite plenului Camerei Deputaţilor adoptarea cu amendamente a proiectului de Lege privind modificarea şi completarea Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.23/2016) şi respingerea proiectului de Lege privind modificarea şi completarea art. 10 din Ordonanţa de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat (PLx.22/2016). 
	Preşedinte, 


	Secretar, 

	Ion MOCIOALCĂ
	Ioan BENGA


ANEXA
Amendamente admise

	Nr.

 crt.
	Text de bază
OUG nr. 82/2006
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	
	Titlul legii

Lege privind modificarea şi completarea Ordonanţei de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat
	nemodificat
	

	2. 
	
	Art. I. - Ordonanţa de urgenţă a Guvernului nr. 82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, publicată în Monitorul Oficial al României, Partea I, nr. 896 din 3 noiembrie 2006, aprobată cu modificări prin Legea nr. 111/2007, cu modificările şi completările ulterioare, se modifică şi se completează după cum urmează:
	nemodificat
	

	3. 
	Art. 2. – În sensul prezentei ordonanţe de urgenţă, expresiile de mai jos au următoarele semnificaţii:

…………………..

e) urmaşii personalului armatei decedat – soţia sau soţul supravieţuitor, precum şi copiii personalului armatei prevăzut la lit. a), până la împlinirea vârstei de 18 ani sau, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani;
………………….

j) veterani – personalul armatei care a participat la acţiunile militare, aşa cum sunt definite la lit. b), şi îndeplineşte criteriile prevăzute la art. 4 alin. (1), (2) şi (4).
	-
	1. La articolul 2, literele e) şi j) se modifică şi vor avea următorul cuprins:
„e) urmaşii personalului armatei decedat ca urmare a participării la acţiuni militare – copiii acestuia până la împlinirea vârstei de 18 ani sau, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani, precum şi soţia/soţul supravieţuitoare/supravieţuitor, dacă aceasta/acesta nu s-a recăsătorit; 

………………….

j) veterani – personalul armatei care a participat la acţiunile militare, aşa cum sunt definite la lit. b), şi îndeplineşte criteriile prevăzute la art. 4 alin. (1), (2) sau (4).”
	Pentru consecvenţă în utilizarea termenilor consacraţi în textul ordonanţei. Definirea clară a termenului va conduce la evitarea situaţiilor de ambiguitate în aplicarea actului normativ.

Conjuncţia şi folosită în definirea termenului condiţionează utilizarea expresiei veteran de acordarea titlului onorific de „Veteran” prin hotărâre a Guvernului.

	4. 
	Art. 4. –  (1) Personalului armatei care a participat, cel puţin 12 luni, neîntrerupt sau cumulativ, la acţiuni militare i se conferă titlul onorific de "Veteran".


	-
	2. La articolul 4,  alineatul (1) se modifică şi va avea următorul cuprins:

„Art. 4. - (1) Personalului armatei care a participat, cel puţin 4 luni, neîntrerupt sau cumulativ, la acţiuni militare, aşa cum sunt definite la art. 2 lit. b), i se conferă titlul onorific de «Veteran».”
	Pentru recunoaşterea meritelor personalului armatei participant la acţiuni militare în afara teritoriului statului român.

	5. 
	Art. 6. –  (2) La acţiunile prevăzute la alin. (1) pot fi invitaţi şi părinţii personalului armatei decedat în acţiuni militare, dacă cel decedat nu a fost căsătorit.
	-
	3. La articolul 6, alineatul (2) se modifică şi va avea următorul cuprins:
„(2) La acţiunile prevăzute la alin. (1) pot fi invitaţi şi părinţii personalului armatei decedat în acţiuni militare.”
	Realizarea cadrului legal privind crearea posibilităţii invitării părinţilor personalului armatei decedat în acţiuni militare, indiferent dacă acesta a fost sau nu căsătorit.

	6. 
	Art.7.- (1) Personalul armatei prevăzut  la art.2 lit.c), d) şi g), precum şi cel care a dobândit afecţiuni fizice se menţine, se încadrează ori se reîncadrează, după caz, la cerere, în Ministerul Apărării Naţionale, în funcţii militare sau civile stabilite prin ordin al ministrului apărării naţionale.”
	La articolul 7, alineatul (1) se modifică şi va avea următorul cuprins:
„Art. 7. - (1) Personalul armatei prevăzut  la art.2 lit. c), d) şi g), precum şi cel care a dobândit afecţiuni fizice se menţine, se încadrează ori se reîncadrează, după caz, în condiţiile prevăzute de prezenta ordonanţă de urgenţă, la cerere, în Ministerul Apărării Naţionale, în funcţii militare sau civile stabilite prin ordin al ministrului apărării naţionale.”
	4. La articolul 7,  alineatul (1) se modifică şi va avea următorul cuprins:

„Art. 7. - (1) Personalul armatei prevăzut la art. 2 lit. c), d) şi g), cel care a dobândit afecţiuni fizice, precum şi cel clasat inapt sau apt limitat pentru serviciul militar prin stabilirea legăturii de cauzalitate cu participarea la acţiuni militare se menţine, se încadrează ori se reîncadrează, după caz, în condiţiile prevăzute de prezenta ordonanţă de urgenţă, la cerere, în Ministerul Apărării Naţionale, în funcţii militare sau civile stabilite prin ordin al ministrului apărării naţionale.”
	Realizarea cadrului legal privind menţinerea, încadrarea ori reîncadrarea în Ministerul Apărării Naţionale şi a personalului armatei clasat inapt sau apt limitat pentru serviciul militar în urma participării la acţiuni militare, în mod similar personalului armatei invalid, rănit sau care a dobândit afecţiuni fizice. Prevederile actuale ale art. 7 alin. (1) au caracter imperativ fapt care vine în contradicţie cu prevederile alin. (2) şi (3), care condiţionează menţinerea, încadrarea ori reîncadrarea de obţinerea avizului comisiei de expertiză medico-militară precum şi de concluziile comisiilor special stabilite prin ordin al şefului Statului Major General.  

	7. 
	Art. 81. – (1) Personalul armatei aflat în una dintre situaţiile prevăzute la art. 2 lit. c), d) şi g) precum şi cel care a dobândit afecţiuni fizice beneficiază de următoarele drepturi:

………………

g) scutirea de la plata abonamentului lunar standard în reţelele de telefonie fixă;
	-
	5. La articolul 81 alineatul (1), litera g) se modifică şi va avea următorul cuprins:

„g) scutirea de la plata abonamentului lunar standard în reţelele de telefonie;”
	Realizarea cadrului legal privind crearea posibilităţii de scutire de la plata abonamentului lunar şi pentru reţelele de telefonie mobilă, având în vedere că acestea sunt utilizate cu precădere în detrimentul  reţelelor fixe. 

	8. 
	Art. 81. – 
(22) Personalul armatei trimis la tratament în străinătate poate fi vizitat de soţ sau rudele de gradul I, câte 5 zile după internare şi la fiecare lună de spitalizare, cu suportarea cheltuielilor din bugetul Ministerului Apărării Naţionale, în condiţiile stabilite pentru personalul trimis în misiune temporară în străinătate.
	-
	6. La articolul 81, alineatul (22) se modifică şi va avea următorul cuprins:

„(22) Personalul armatei trimis la tratament în străinătate poate fi vizitat de soţ/soţie sau rudele de gradul I, câte 5 zile după internare şi la fiecare lună de spitalizare, cu suportarea cheltuielilor din bugetul Ministerului Apărării Naţionale, în condiţiile stabilite pentru personalul trimis în misiune temporară în străinătate.”
	Pentru consecvenţă în utilizarea termenilor consacraţi în textul ordonanţei şi claritate normativă.

	9. 
	Art. 82. -
(11) Militarii invalizi şi civilii invalizi beneficiază de o indemnizaţie lunară pentru însoţitor, egală cu câştigul salarial mediu brut.
	-
	7. La articolul 82, alineatul (11) se modifică şi va avea următorul cuprins:

„(11) Personalul armatei prevăzut la art. 2 lit. c) şi d), încadrat în gradul I de invaliditate, beneficiază de o indemnizaţie lunară pentru însoţitor, egală cu câştigul salarial mediu brut.”
	Pentru claritate normativă şi armonizare cu prevederile  art. 41 alin. (1) din Legea nr. 223/2015 privind pensiile militare de stat cu modificările şi completările ulterioare, coroborate cu prevederile art. 77 din Legea nr. 263/2010 privind sistemul unitar de pensii publice cu modificările şi completările ulterioare, care prevăd că numai persoanele încadrate în gradul I de invaliditate au dreptul la indemnizaţie pentru însoţitor.

	10. 
	Art. 82. – 
(4) Cadrele militare, soldaţii şi gradaţii profesionişti, precum şi personalul civil invalid pot cumula indemnizaţia de invaliditate cu pensia sau solda/salariul obţinut, în cazul în care desfăşoară activitatea ca angajaţi, sau cu veniturile suplimentare realizate prin activităţi în scop lucrativ.
	-
	8. La articolul 82, alineatul (4) se modifică şi va avea următorul cuprins:

„(4) Personalul armatei prevăzut la art. 2 lit. c) şi d) poate cumula indemnizaţia de invaliditate cu pensia sau solda/salariul obţinut, în cazul în care desfăşoară activitatea ca angajaţi, sau cu veniturile suplimentare realizate prin activităţi în scop lucrativ.”
	Pentru consecvenţă în utilizarea termenilor consacraţi în textul ordonanţei. 

	11. 
	
	2. La articolul 82, după alineatul (4) se introduce un nou alineat, alin. (41), cu următorul cuprins:
„(41) Personalul armatei prevăzut la art. 2 lit. c) şi d), încadrat în gradul I de invaliditate beneficiază, la cerere, în baza programelor de recuperare întocmite conform normelor aprobate prin ordin al ministrului apărării naţionale, de următoarele drepturi:

a) posibilitatea alegerii centrului de tratament/recuperare;
b) asigurarea consilierii şi informării periodice cu privire la posibilităţile de tratament şi recuperare în centre de profil;

c) şedinţe periodice de recuperare psihică şi asistenţă psihologică;

d) participarea la activităţi sociale.”
	9.  nemodificat
	

	12. 
	Art. 84. – Indemnizaţia prevăzută la art. 82 şi 83 se stabileşte după cum urmează:

……………………..

                    literă nouă
	-
	10. La articolul 84, după alineatul (1) se introduce un nou alineat, alineatul (2) cu următorul cuprins:
„(2) Cuantumul indemnizaţiei prevăzută la art. 82 şi 83 se actualizează ori de câte ori se majorează elementele avute în vedere la stabilirea acesteia.”
	Realizarea cadrului legal privind actualizarea cuantumului indemnizaţiilor acordate personalului armatei încadrat în grad de invaliditate în urma participării la acţiuni militare în mod similar indemnizaţiei acordate urmaşilor personalului decedat ca urmare a participării la acţiuni militare.

	13. 
	Art. 85. – (1) Urmaşii personalului armatei decedat ca urmare a participării la acţiuni militare beneficiază de următoarele drepturi:

…………………………………

b) o indemnizaţie lunară egală cu solda funcţiei de bază brută sau cu salariul de bază brut, după caz, pe care cel decedat a avut-o sau l-a avut, potrivit prevederilor legislaţiei în vigoare la data producerii evenimentului care a cauzat decesul, pentru urmaşii personalului armatei participant la acţiuni militare care nu realizează venituri din salarii sau din activităţi independente, indiferent de numărul acestora, iar, în situaţia în care suma este inferioară câştigului salarial mediu brut, indemnizaţia este egală cu câştigul salarial mediu brut utilizat la fundamentarea bugetului asigurărilor sociale de stat;
h) transferarea sau înscrierea la/în instituţiile militare de învăţământ a copiilor soldaţilor şi gradaţilor voluntari, precum şi ai personalului civil, în aceleaşi condiţii prevăzute pentru copii cadrelor militare decedate;

	3. La articolul 85 alineatul (1), litera h) se modifică şi va avea următorul cuprins:

h) transferarea sau înscrierea copiilor, la cerere, fără examen, la/în instituţiile de învăţământ militar preuniversitar şi universitar, după caz, dacă îndeplinesc condiţiile legale, pe baza rezultatelor la învăţătură obţinute în instituţiile civile de învăţământ, testelor de aptitudini şi a normelor aprobate prin ordin al ministrului apărării naţionale;”
	11. La articolul 85  alineatul (1), literele b) şi h) se modifică şi vor avea următorul cuprins:

„b) o indemnizaţie lunară egală cu solda funcţiei de bază brută sau cu salariul de bază brut, după caz, pe care cel decedat a avut-o sau l-a avut, potrivit prevederilor legislaţiei în vigoare la data producerii evenimentului care a cauzat decesul, pentru urmaşii personalului armatei participant la acţiuni militare care realizează venituri mai mici de 35% din câştigul salarial mediu brut, indiferent de numărul acestora, iar, în situaţia în care suma este inferioară câştigului salarial mediu brut, indemnizaţia este egală cu câştigul salarial mediu brut utilizat la fundamentarea bugetului asigurărilor sociale de stat;

……………………………
h) transferarea sau înscrierea copiilor, la cerere, fără examen, la/în instituţiile de învăţământ militar preuniversitar sau universitar, după caz, cu respectarea condiţiilor legale, pe baza rezultatelor la învăţătură obţinute în instituţiile civile de învăţământ, testelor de aptitudini şi a normelor aprobate prin ordin al ministrului apărării naţionale;”
	Realizarea cadrului legal de acordare a indemnizaţiei lunare pentru urmaşii personalului armatei decedat ca urmare a participării la acţiuni militare care nu realizează venituri sau ale căror venituri sunt reduse şi corelarea cu prevederile  prevederilor legale în vigoare referitoare la pensia de urmaş. 

Pentru claritate normativă.

	14. 
	Art.  85 - (3) Plata indemnizaţiei lunare prevăzute la alin. (1) lit. b) şi alin. (2) încetează în următoarele situaţii:
a) de la data când persoana beneficiară/persoanele beneficiare realizează venituri din salarii sau activităţi independente;
	-
	12. La articolul 85 alineatul (3), litera a)  se modifică şi va avea următorul cuprins:

„a) de la data când persoana beneficiară/persoanele beneficiare realizează venituri mai mari de 35% din câştigul salarial mediu brut;”
	Corelare cu modificările propuse la art. 85 alin. (1) lit. b).

	15. 
	Art. 86. – 

alineat nou
	-
	13. La articolul 86, după alineatul (2) se introduce un nou alineat, alineatul (3), cu următorul cuprins:
„(3) Personalul armatei prevăzut la alin. (1) şi (2) beneficiază de indemnizaţia prevăzută la art. 83 alin. (1) începând cu data diagnosticării afecţiunilor fizice sau psihice pentru care se stabileşte legătura de cauzalitate cu participarea la acţiuni militare, până la data stabilirii situaţiei medico-militare sau medicale, după caz.”
	Realizarea cadrului legal de acordare a indemnizaţiei lunare şi pentru personalul armatei diagnosticat ulterior înapoierii din misiune, dar nu mai mult de un an, în mod similar personalului armatei rănit în cadrul acţiunilor militare.

	16. 
	Art. 88. – Familia personalului armatei prevăzut la art. 2 lit. a), încadrat în gradul I de invaliditate, beneficiază, de următoarele drepturi:
a) transferarea sau  înscrierea la/în instituţiile militare de învăţământ a copiilor în aceleaşi condiţii prevăzute pentru copii cadrelor militare decedate în acţiuni militare;
b) acordarea de către Ministerul Apărării Naţionale a burselor de studii pe durata studiilor în instituţiile civile de învăţământ, în condiţiile stabilite prin ordin al ministrului apărării naţionale;
c) încadrarea soţului şi/sau a copiilor în funcţii militare, în condiţiile stabilite prin ordin al ministrului apărării naţionale;
d) încadrarea soţului şi/sau a copiilor în funcţii civile din Ministerul Apărării Naţionale sau în instituţii publice civile, în condiţiile prevăzute de legislaţia în vigoare.
	4. Articolul 88 se modifică şi va avea următorul cuprins:

„Art. 88. - Familia personalului armatei prevăzut la art.2 lit. a), încadrat în gradul I, II şi III de invaliditate, beneficiază, la cerere, de următoarele drepturi:

a) transferarea sau înscrierea copiilor, la cerere, fără examen, la/în instituţiile de învăţământ militar preuniversitar şi universitar, după caz, dacă îndeplinesc condiţiile legale, pe baza rezultatelor la învăţătură obţinute în instituţiile civile de învăţământ, testelor de aptitudini şi a normelor aprobate prin ordin al ministrului apărării naţionale;

b) acordarea de către Ministerul Apărării Naţionale a burselor de studii pentru copii, pe durata studiilor în instituţiile civile de învăţământ, în condiţiile stabilite prin ordin al ministrului apărării naţionale;

c) încadrarea soţului/soţiei şi/sau copiilor în funcţii militare în condiţiile stabilite prin ordin al ministrului apărării naţionale;

d) încadrarea soţului/soţiei şi/sau copiilor în funcţii civile din Ministerul Apărării Naţionale sau în instituţii publice civile, în condiţiile prevăzute de legislaţia în vigoare.”
	14. Articolul 88 se modifică şi va avea următorul cuprins:

„Art. 88. – Familia personalului armatei prevăzut la art. 2 lit. a), încadrat în gradul I, II sau III de invaliditate, beneficiază, la cerere, de următoarele drepturi:
a) transferarea sau înscrierea copiilor, fără examen, la/în instituţiile de învăţământ militar preuniversitar sau universitar, după caz, cu respectarea condiţiilor legale, pe baza rezultatelor la învăţătură obţinute în instituţiile civile de învăţământ, testelor de aptitudini şi a normelor aprobate prin ordin al ministrului apărării naţionale; 
b) Nemodificat

c) numirea soţului/soţiei şi/sau copiilor în funcţii militare în condiţiile stabilite prin ordin al ministrului apărării naţionale;
d) încadrarea sau numirea, după caz a soţului/soţiei şi/sau copiilor în funcţii civile din Ministerul Apărării Naţionale sau în instituţii publice civile, în condiţiile prevăzute de legislaţia în vigoare.”
	   Pentru claritate normativă.



	17. 
	Art. 10. – (1) Calitatea de "Veteran" se atribuie personalului armatei care a participat, începând cu anul 1990, la acţiuni militare şi îndeplineşte condiţiile prevăzute de prezenta ordonanţă de urgenţă.


	-
	15. La articolul 10, alineatul (1) se modifică şi va avea următorul cuprins:

„Art. 10. – (1)  Calitatea de «Veteran» se atribuie personalului armatei care a participat, începând cu anul 1990, la acţiuni militare definite conform art. 2 lit. b) şi îndeplineşte condiţiile prevăzute de prezenta ordonanţă de urgenţă.
	

	18. 
	
	Art. II. - În termen de 60 de zile de la intrarea în vigoare a prezentei legi, Ministerul Apărării Naţionale va elabora normele metodologice de aplicare a Ordonanţei de urgenţă a Guvernului nr.82/2006 pentru recunoaşterea meritelor personalului armatei participant la acţiuni militare şi acordarea unor drepturi acestuia şi urmaşilor celui decedat, publicată în Monitorul Oficial al României, Partea I, nr.896 din 3 noiembrie 2006, aprobată cu modificări prin Legea nr.111/2007, cu modificările şi completările ulterioare, precum şi cu modificările aduse prin prezenta lege, aprobate prin ordin al ministrului apărării naţionale.
	Art. II. – (1) Ministerul Apărării Naţionale în termen de 60 de zile de la intrarea în vigoare a prezentei legi elaborează modificarea normelor metodologice de aplicare a Ordonanţei de urgenţă a Guvernului nr. 82/2006, aprobată cu modificări prin Legea nr. 111/2007, cu modificările şi completările ulterioare, în vederea punerii de acord cu modificările şi completările aduse prin prezenta lege.

(2) Modificările elaborate potrivit alin. (1) se aprobă prin ordin al ministrului apărării naţionale.
	


